Държавен вестник, бр. 40, 2003 г., стр. 5

Б Р О Й  40
Д Ъ Р Ж А В Е Н   В Е С Т Н И К
С Т Р .  5
1. медицинска история;
2. необходими превантивни мерки;
3. наличие на алергии;
4. потребности от зъболечение;
5. потребности от лечение или оздравител-
ни програми;
6. имунизации и наблюдение;
7. хранене и диети;
8. рехабилитация;
9. лична хигиена.
(5) Доставчиците на социални услуги оценя-
ват изпълнението на плана по ал. 1 на всеки 6
месеца и при необходимост го актуализират.
Чл. 40д. (1) Доставчикът на социални услуги
в специализираните институции води регистър
на настанените лица.
(2) Воденият регистър съдържа информа-
ция за:
1. името, постоянния и/или настоящия ад-
рес, датата на раждане и семейното положение
на настанените лица;
2. акта за настаняване на лицата в специали-
зираната институция;
3. името, постоянния и/или настоящия адрес
и телефонния номер на настойник, попечител
или близък роднина на настанените лица;
4. името, адреса и телефонния номер на лич-
ния лекар на настанените лица;
5. датата на настаняване;
6. датата на напускане;
7. датата, часа и причината за смъртта в
случаите, в които настанено лице е починало в
специализираната институция.
(3) Доставчикът води книга, прономерова-
на, прошнурована и подпечатана с печата на
специализираната институция, която съдържа:
1. опис на паричните средства и материал-
ните ценности, предоставени от настанените
лица за съхраняване;
2. датата, на която са депозирани парите или
материалните ценности;
3. датата, на която определена сума пари
или материалните ценности са върнати на нас-
танените лица или са били използвани от тях-
но име, по тяхна молба, както и целта, за която
са използвани;
4. име и длъжност на лицето, отговорно за
съхраняването на паричните средства и други-
те материални ценности.
(4) Настанените лица, предоставили за съх-
раняване парични средства и други материални
ценности, подписват предавателно-приемателен
протокол, копие от който им се връчва.
Чл. 40е. Социалните услуги, предоставяни в
специализирани институции, и услугите по
чл. 36, ал. 2, т. 5—10 трябва да отговарят на след-
ните стандарти и критерии за местоположение
и материална база:
1. достъпност, добре поддържана битова и
околна среда;
2. достатъчно спални помещения, помеще-
ния за социални контакти, помещения за хра-
нене, санитарни помещения и други с улеснен
достъп до тях;
3. наличие на помощни средства за комуни-
кация, на подходящи указателни табели за нас-
танените лица със слухови, зрителни или други
физически затруднения, както и на монтирани
системи за повикване, снабдени с леснодостъ-
пен бутон за алармен сигнал, навсякъде, къде-
то е необходимо;
4. предоставяне за всяко настанено лице на
спално помещение, мебелирано и оборудвано
по подходящ начин съобразно установените
потребности на лицето и неговия личен избор;
5. осигурени отопление, осветление, снабдя-
ване с вода и вентилация на помещенията, съ-
образно санитарните норми и изискванията за
безопасност;
6. спазване на санитарните и хигиенните
норми за контрол върху разпространението
на инфекции съобразно действащото законо-
дателство.”
§ 23. Член 41 се изменя така:
“Чл. 41. (1) Социалните услуги, предоставя-
ни в специализирани институции и в общност-
та, трябва да отговарят на следните стандарти
и критерии за хранене:
1. осигурен правилен режим на хранене, отчи-
тащ изискванията на Закона за народното здраве
и нормативните актове по прилагането му;
2. осигурена качествена, здравословна и пи-
тателна храна при отчитане на хранителните
потребности и личния избор на потребителите
и при спазване изискванията на Закона за на-
родното здраве и нормативните актове по при-
лагането му;
3. съответствие на помещенията, в които се
съхраняват хранителни продукти, на изисква-
нията, определени от специализираните конт-
ролни органи.
(2) Социалните услуги, предоставяни в спе-
циализирани институции и в общността, тряб-
ва да отговарят на следните стандарти и крите-
рии за здравни грижи:
1. осигуряване на съдействие за получаване
на медицинска и стоматологична помощ, как-
то и на други здравни грижи;
2. осигуряване на съдействие за снабдяване
с предписаните лекарства;
3. определяне на служител с подходящо об-
разование, отговорен за изпълнението на кри-
териите и стандартите за здравни грижи.
(3) Социалните услуги, предоставяни в спе-
циализирани институции и в общността, тряб-
ва да отговарят на следните стандарти и крите-
рии за образователни услуги и информация:
1. осигуряване на съдействие за участие в
образователна програма в съответствие с въз-
растта и личния избор на потребителите;
2. осигуряване на достъп до информация.
(4) Социалните услуги, предоставяни в спе-
циализирани институции и в общността, тряб-
ва да отговарят на следните стандарти и крите-
рии за организация на свободното време и лич-
ните контакти:
1. осигурена възможност на потребителите
на социални услуги самостоятелно да органи-
зират свободното си време;